Likatsin 18 (Art. 18). Watiyá akxni anán talakgalhin nemá lakgchán xlikstu tapatin xla likstu tlan tamaknukán kaj xatsiná talakgachinun. Aná niku wi ja'é tunu aná niku makuán .xalimasputut tapatín chu alakatunu natawilá.
Xalakxtumtalakgnut pulachin natatalakxtumí latá wi taskujut, xatamasinitilhan, takgalhtawakgat, tlanilatamat xawá takgamán nemá namakuán natanupalà lakgxokgonà nak katachixkuwit xawa tsakgsakan yaj natlawà takgalhìn, akxilhkàn xalitamakgtayan nemá limakatapaxa litapakgsin.Lakchajàn natamakgatsí ixtapatinkàn alakatunu latá aná ni tawilana ìxlakán xalakchixkuwín.|Lipulatamatni, Lakatunu Pulatamatni xawa ixkilhpulakni Lipulatamatni tlan natatlawá talakkaxlan xlakata lakgxokgonanín xla talakgalhín latá aná ni kimakachán xlitalhkayawakán natamalakgsputú tapatìn nak pulachin nemà tapakgsí xalakalhuwa xtapakgtat tapakgsit.|Lipulamatni, Lakatunupulatamatni xawá ixkilhpulakni lipulatamatni natamalakatsukí, niku xla makachán xlimapakgsinatkán, akgtúm lakxtumtalakgnut xalakxtúm talakkaxlan nemá nakalimawakakàn xatatlawat akgtúm ixtayat li'akxilhkanitá talakgalhín xla tapakgsin xapulachin xawá natakgalhí liwaká akgkutúy kata chu nimakgatsinít akgkutsayán kata aná ni limakgtayakán ixlakgchanatkán nemá lilakgapasa ja'é Limapakgsin wakg tachixkuwit, nachuná la amá ixlakgchanatkán nemá xlakata tachixkuwit litastaka nemá kalilakgapaskanít. Tachixkuwit nemá nikgalhí akgkutúy kata, nemà kgalhí la takxilhwalìn ixtayat latalakgalhín nak tapakgsín, watayá tlan nakamakgtayakán xlakata tlan natakaxlá chu namakglhtinán limakgtayan.|Xatatlawán xla lakxtumtalakgnut latá nak xatamaxtun xla mapakgsiná nakalitawaká pumapakgsin, pumakgatanksan xawá lakgskgalalanín mapakgsinanín nak xatatsakgsan xawá xatatlawán talakkaxlan xlakán lakgkgwasán. Tlan tlawakán takgastakayawan, tamakgtakgalhan xawá takxilhlin nemá chuná taskiní, akxilhmaka tamakgtakgalhat xakgtuminika chu ixtalakaskin kgawasa.|Latá tipalít talakgxtapalí talakkaxlan taskiní nakxilhkán la natlawakán ja'é lakxtumtalakgnut; akxni chuná nalipakgán. Wakg latá nak lilakkaxtlawatilhat nemá xlakán lakgkgawasán nakxilhkán litamakgtayat nemá xlikana la li'ama, nachuná la xakstutapakgsit latá xlakán mapakgsinanín nemá tamalakgachá chu nemá ka'akwiliní xatalaklhkanín. .Ja'é taskiní lakxtúm latá ixtayat xawá nakitaxtú kalakkaxtlawaparakán katachixkuwit chu xlitalakgapasni kgawasa, nachuná latá tlan litastaka xla ixlichatuminika xawá xlitliwakga.Tamaknunankán watayá namaklakaskinkán akxni liwaj taskiní chu liwaj lakgtsú kilhtamakú xawá watayá kalakgchín lakgkgawasán nemá likgalhí akgkutati kata, nimá kaliyawakanít takgalhin xla xatayat nitlán katachixkuwit xalikatsin xalijikua.|Lakgxokgonanín xalilakgatumlipulatamatni limejikano nemá tawilana taxokgonantanumana tapatìn nak katilankapulataman, xala'alakatunu, tlan nakaliminkán nak xtapakgsit tachixkuwit xlakata namakgantaxtí latá wi nak lakxtumitalakgnut xla kalakkaxtlawaparakán katachixkuwit nemá wi ja'é nak likatsin, chu lakgxokgonanín xalilakgatúm lipulatamatni xala'alakatunu xlakata talakgalhin xla xamatixtum lipulatamatni usu xalilakxtúm litalakgachixkuwit, tlannakalinkán nak katilankapulataman xla xpulakgawan usu aná ni lamka, nakgaxmatní Talakxtumitachiwin Alakatunulipulatamatni nemá lakkaxtlawakanií nemà wa xlakata. Kalìnkàn alakatunu tachinín tlan natlawakán akxni liwakg ixtapuwán.|Lakgxokgonanín, la akxni xawá la mininí nemà malakatsukí tapakgsín, tlan nataxokgowalí ixtapatinkán nak pulachin nemà lakatsú nak ixpulataman, xlakata tlan machokgokán nak ixpulataman la kalakkaxtlawapalakán katachixkuwit. Ja'é xalimakgantaxtin tapakgsin nilá namakuán la akxni nak xtatlawananín talakgalhín chu atunu tachinín nemà taskiní tlan nakamakgtakgalhkán.|Pala kaj xatsiná talakgachinut chu xatatlawan talakgaxokgon nak xlimakanajlit xla xtatlawananín talakgalhín nawalikán xalaktlán pulachin. Xalaktlán mapagsinanín tlan tamalakgtsuwí takgalhchiwín xlakán ti liyawakanít chu tiku talakgxokgonamana xlakata xtlawananín talakgalhín tiku atunu, watayá tlan natanú ixlikgawaná chu nawalí latá tlan namakgtakgalhnankán latà tiku tachinín nak pulachin. Latá tuku wanachá tlan liwalinikán tunu tachinín nemá tamaklakaskín tlan tamakgtalkgalhni, latá wan tapakgsin.